open-index/open-wikipedia-markdown huggingface dataset:
Irwan Zaini

Irwan Zaini (lahèr 10 Juni 1963) panèka sèttong *purnawirawan TNI-AD* sè palèng akhèr ajabat mènangka *Pa Ahli Tk. III Kasad Bid. Ekkudag*.

Irwan, lolosân *Akmil* 1987 sè aghâdhui bânnya' pangalaman neng ḍâlem Zèni. Jabadhân palèng akhèr ḍâri jènderal bintang ḍuwâ’ panèka Panglèma Komando Daèrah Militèr II/Sriwijaya. Abâ'na panèka alè’ ḍâri mantan Bâkkèl Wali Kottha Padang, Emzalmi.

## Panḍhiḍhighân

* *SMP Kuranji Padang (1980)*
* *SMA Negeri 3 Padang (1983)*
* *Akmil (1987)*
* *Sussarcabzi (1987)*
* *Suslapa I (1994)*
* *Suslapa II (1997)*
* *Seskoad (2000)*
* *Susar PARA (1988)*
* *Suspa NUBIKA (1989)*
* *Airbone (1997)*
* *Susdandim (2003)*
* *Sus Ops Gab TNI (2008)*
* *Sesko TNI (2011)*
* *Lemhanas RI (2014)*

## Riwayak Jabadhân
Lètnan Ḍuwâ kantos Kaptèn

* *Danton Yonzipur 10/Jaladri Palaka Divif 2/Kostrad (1986)*
* *Danton II/C Yonzipur 10/Jaladri Palaka Divif 2/Kostrad (1987)*
* *Danton I/C Yonzipur 10/Jaladri Palaka Divif 2/Kostrad (1989)*
* *Danki C Yonzipur 10/Jaladri Palaka Divif 2/Kostrad (1991)*
* *Danki B Yonzipur 10/Jaladri Palaka Divif 2/Kostrad (1992)*
* *Kasi 2/Ops Yonzipur 10/Jaladri Palaka Divif 2/Kostrad (1995)*
* *Kasi BTB Denzibang 2 Kodam Jaya (1996)*

*Mayor*

* *Wadanyonzipur 9/Para Divif 1/Kostrad (1998)*
* *Pamen Mabesad (Dik Seskoad) (2000)*
* *Ps Pabandya Jas/Slog Kodam XVI/Pattimura (2000)*
* *Pabandya Jas/Log Slog Kodam XVI/Pattimura (2001)*
* *Danyon Zikon 13/Menzikon Ditziad (2002)*

Lètnan Kolonèl

* *Dandim 0312/Padang Korem 032/Wirabraja (2003)*
* *Wadanpusdikzi Kodiklatad (2005)*

Kolonèl

* *Danmenzikon Ditziad (2007)*
* *Kazidam V/Brawijaya (2008)*
* *Pamen Mabesad (Dik Sesko TNI) (2009)*
* *Danpusdikzi Kodiklatad (2010)*
* *Danrem 102/Panju Punjung (2012)*

Brigadir Jènderal

* *Dirziad (2014)*

Mayor Jènderal

* *Asisten Logistik Kasad (2017)*
* *Pangdam II/ Sriwijaya (2018)*
* *Pa Ahli Tk. III Kasad* Bidhâng Ekkudag (2020)
* *Pati Mabes TNI AD (2021)*

## Sombher
Muchlis Ibrahim

Muchlis Ibrahim (lahèr 13 Oktober 1942) panèka sèttong tokoh militèr Indonèsia. Abâ'na perna ajabat mènangka Gubernur Somattra Bârâ’ pèriyode 1997—1999 aghântè’è Hasan Basri Durin. Pangkatta èpaongghâ ḍâri Brigadir Jènderal ḍhâḍḍhi Mayor Jènderal. Sabelluna, neng taon 1992 abâ'na èyangkat ḍhâḍḍhi Bâkkèl Gubernur Somattra Bârâ’ aghântè’è Sjoerkani. Muchlis namong ajabat mènangka gubernur salama ḍuwâ’ taon korang. Samarèna pansiun, abâ'na enneng è Jakarta.

Muchlis perna ḍhâḍḍhi Katowa *Majelis Pertimbangan Partai (MPP) DPD Partai Demokrat* Somattra Bârâ’ bâkto èbhângon sè kapèng sèttong neng taon 2003.

## Kaoḍi'ân

### Kaoḍi'ân asalla bân panḍhiḍhighân
Muchlis Ibrahim èlahèraghi neng Tanjung Mèdan, 13 Oktober 1942. âbâ'na pottra kapèng ḍuwâ' ḍâri pasangan dhâghâng bân tanè Ibrahim Bagindo Ali bân Rawasah. âbâ'na sakola neng *Sekolah Rakyat Tanjung* Mèdan (1955), *SMP Tanjung Alam* (1958), bân *SMA* Panḍhiḍhighân *Siswa Minangkabau (PSM) Bukittinggi* (1962). Nalèka abâ'na SMP, abâ'na para' ta' marè'è panḍhiḍhighanna amarghâ bâḍâ *Pemerintahan Revolusioner Republik Indonesia (PRRI)*. Âbâ'na mamarè sakolana saamponna kabâdâ'ân aman bân nuro' ujian persamaan. Âbâ'na segghut naè' sapèdâ ḍâri kampongnga ḍâ' sakola'an bân ègheressa jhâ' pottra kampong rèya lebbi mandiri.

Saamponna tamat SMA, abâ'na *merantau* ḍâ' *Jakarta* bân nginep neng romana kaka'na. Âbâ'na ètarèma neng *Fakultas Kedokteran Hewan Universitas Indonesia* (samangkèn *Institut Pertanian Bogor*) bân *Akademi* Militèr *(Akmil)* neng *Magelang*. âbâ'na mèlè maso' *Akmil* amarghâ ta' nambhu biaya bân senneng dâ' kessânna tentara sè gâgâ' bân tegap. Âbâ'na lulus ḍâri *Akmil* neng taon 1965 bân èlantik mènangka *perwira* ngoḍâ sè apangkat Lètnan Ḍuwâ' Artilèri.

## Sombher
Adiba Khanza

**Aḍiba Khanza Az-Zahra** (lahèr è tangghâl 7 Junè 2000) panèka sala sèttong aktris bân panyanyi Inḍonesia. Aḍiba panèka pottra sè sarèyang ḍâri Jefri Al Buchori bân Pipik Ḍian Irawati. Aḍiba panèka binèna pemain bal-balan Egy Maulana Vikri.

## Kaoḍi'ân Awwâl
Aḍiba paneka ana’ sè palèng towa ḍâri empa’ satarètanan sè elahirragi dari penḍakwah Jefri Al Buchori bân Pipik Ḍian Irawati. Aḍiba jhughân anḍi' tarètan lake', Abiḍzar Al-Ghifari, sè jhughân terlibat è inḍustri hiburân, bân ḍuwâ' ale' binè', Ayla Azuhro bân Attaya Bilal Rizkillah.

## Kaoḍi'ân pribaḍi
tangghâl 10 Ḍèsèmber 2013, Aḍiba akabin sareng pamaèn bal-balan Egy Maulana Vikri è Aula Patiunus, Kebayoran Baru, Jakarta lao'.

## Kadhâddhiyân kebakaran è roma
È arè Jum'at, 20 Junè 2014, bengkona kalowargana Jefri Al Buchori èkello' apoy. èmolaè pokol tello' malem, bâkto bâḍâ leddhu' bân okos ḍâri ḍâlem roma. Apoy ghâncang nyebbâr polana bânnya'na sofa bân dlubâng gheddhung sè ahèas è roma. Pokol satengnga  tello’ malem, Pipik jhâghâ polana alarm roma ranying bân arassa panas. Sa'amponna kalowar ḍâri kamar, ternyata roma sè baḍâ è jadhiyâ la possa' bân apoy. Pipik langsung ajhâghâi ana'na. Polana taḍâ’ cara laèn, akhèrra Pipik ban ana’na sè katello alonca’ ḍâri lantai ḍuwâ’. Ontong, taḍâ' orèng sè matè, namong sokona Abidzar tapalèco' bân aobâ bhiru, bân Pipik, sè ngalami seksek bân sokona potong, saèngghâ  kodhu èghibâ ka RS.

## Filmografi

### Film

### Serial televisi

## Ḍiskografi

### Singel

## Sombher
Jefri Al Buchori

**H. Muhammad Jefri Al Buchori**, lebbi èkennal kalabân **Ustaz Jefri Al Buchori** (12 April 1973 – 26 April 2013), panèka sala sèttong ḍakwah, panyanyi, bân aktor Inḍonesia.

## Penḍiḍighân bân Kaoḍi'ân Pribaḍi
Jefri Al Buchori lahèr è Jakarta, ana' katello' ḍâri Ismail Moḍal, orèng muslim kelahèran Maluku, bân Tatu Mulyana. Mènorot wawancara sareng Gatra, è bâkto ghi' kènè'na è Jhâlân Pangeran Jayakarta, settong lingkungan sè bânnya' bar bân ḍiskotik. Jefri ta’ perna asakola kellas empa’ sabab, bakto asakola SD 07 Karang Anyar, alonca’ ḍâri kellas tello’ sampe’ kellas lema’. molaè ghi' kènè', Jefri Al Buchori nojjhuaghi minat ḍâ' mata palajhârân aghâma bân seni. Saellana lulus SD, Jefri bân ḍuwâ' tan-taretanna asakola è pondhuk Islam moḍern Ḍaar El-Qolam Gintung è Balaraja, Tangerang, namong coma asakola empa' taon ḍâri ennem taon sè èparloaghi ka'angghuy lulus bân èpinḍa ka Maḍrasah Aliyah polana kalakoan sè ta' pantes. molaè ghi' kènè', Jefri nojjhuaghi bakat ka'angghuy tampèl bân mennang è tingkatan provinsi è Lomba Baca'an Al-Qur'an (MTQ).

Bhâkto ngodâna serrèng èḍèntik kalabân narkoba, pornografi, ḍisko, bân amaèn biliar. "*Kaulâh panèka* *ḍuta besar Iblis è dhunnya*," ènga' è sèttong wawancara. Sa'amponna Maḍrasah , salerana nerrossaghi sakola'anna è akaḍemi penyiaran è Rawamangun, Jakarta, namong ta' lastarè sakola'anna amarghâ lebbi senneng amaèn billiarḍ.

Menangka orèng sè candu narkoba, Jefri atemmo sareng Pipik Ḍian Irawati, sè èkennal kalabân moḍel sampul majalah Aneka è taon 1995 ḍâri Semarang, Jhâbâ Tengnga, bân akabin è ḍâlem akabin sirri è tangghâl 9 Juli 1999. Pakabinan panèka saterrossa èresmiaghi è Semarang ḍuwâ' bulân saterrossa. Pasangan panèka èbherkadhi ana' tello', Aḍiba Khanza Az-Zahra, Mohammad Abiḍzar Al-Ghifari, bân Ayla Azuhro. Pan-barampan taon saterrossa lahèr ana’na Jefri se nomer empa’, iyâ arèya Attaya Bilal Rizkillah.

## Kalakoan

### Aktor bân penari
Karir Jefri dhâddhi aktor èmolaè kalabân cintana ka'angghuy èntar ka Institut Seni Jakarta, è ḍissa' Jefri Al Buchori serrèng aghântè'è aktor sinetron è bâkto latièyan, akhèrra mennang panggilân casting bân ollè peran. Jefri Al Buchori jhughân dhâddhi penari è klub malem. È taon 1990, Jefri ollè peran è sinetron TVRI Penḍekar Halilintar, bân è taon 1990, èpèlè dhâddhi Aktor Lakè' Terbaik è sinetron mingguân Remaja Sayap Patah, sè jhughân èsiaraghi è TVRI.

## Sombher
Victor Vasarely

Victor Vasarely panèka seniman Hongaria-Perancis sè lahir è taon 1906 bân èkennal sacara luas mènangka ramana Op Art (Seni Optik), gerakan seni modern sè ètekanaghi ghâbây aghâbây ilusi visual lèbât pola geometris, pangulangan bhângon, bân kontras warna sè èokor. Kalabân karyana, Vasarely ngabutoaghi bates antara seni bân elmo, sè dhâddhiyâghi persepsi manossa mènangka pusat èksplorasi seni.

## Kaodi'en
Victor Vasarely, lahir Győző Váshelyi, ajhâr seni è Podolini-Volkmann Academy è Budapest, lembaga sè èinspirasi dâri prinsip-prinsip Bauhaus, khusussa penekanan geometri, rasionalitas visual, bân hubungan antara seni bân desain. È akhir taon 1920-an, èpon molaè aeksperimen kalabân bhângon abstrak bân sistem warna, èpangaro konstruktivisme bân seni abstrak Eropa.

È taon 1930, Vasarely apinda ka Paris, è dhissa' alako è bidang desain grafis bân iklan. Pangalaman panèka aghânḍhu' bhâgiyân dâlem membentuk pendekatan visual sè sistematis bân berbasis persepsi. Eksperimen awalna è taon 1930-an aghâbây landhu'an ghâbây perkembangan bhâsa visual Op Art. E budhi arè, Vasarely maddek Fondation Vasarely è Aix-en-Provence, sè ècerminaghè visi-na kaangghuy aghâdhui seni kalabân arsitektur bân ruang umum. Salerana matè è taon 1997, èpanènggalè warisan seni sè bânnya' bân èpangaro, kalabân polowan karya-karya sè èghâdhui prinsip-prinsip teori Gestalt, kontras warna sè èokor, bân struktur geometris sè teppa'.

## Karyana
Karya Victor Vasarely èpusataghi è eksplorasi ilusi optik, persepsi visual, bân hubungan antara bhângon geometris bân warna. molaè aher taon 1940-an, èpon ampon ros-terrosan aghâbây sistem visual èbâdâ'aghi modul geometris akadhi lingkaran, kotak, bân rhombus, sè èator èlang-alèng kaangghuy aghâbây rassa gerak, dâlemma, bân distorsi spasial è permukaan duwâ' dimensi.

Fase poko' dâlem karyana panèka seri Zebra (1937), sè serrèng èangghep embrio awal Op Art. È dâlem karya panèka, Vasarely nojjhuaghi cara kontras pote-bân-potè bân garis-garis melengkung bisa aghâbây ilusi gerak tanpa aghâdhui perspektif tradisional. È taon 1950-an bân 1960-an, èpon aghâbây apa sè èsebbhut "abjad plastik," sistem bhângon bân warna sè teptep sè bisa èkombinasiaghi kalabân bebas, sè mabi seni èghâbây secara seri tanpa èlang kualitas estetika. È puncak karir, khusussa lèbât serial akadhi Vega, Vasarely aghâbây ilusi èpabhâjheng bân èkontraksi ruang, akadhi permukaan kanvas sè ngalami tarikan kosmik. Karya-karya panèka bhunten namong nantang persepsi mata namong jhughân atanya hubungan antara seni, elmo, bân teknologi, sè aghâbây Op Art relevan dâ' semangat modernisme bân masyarakat industri.

è lowar kanvas, Vasarely jhughân aktif nerrapaghi prinsip-prinsip estetikana dâ' seni bân arsitektur umum, parcajâ jhâ' seni kodhu bâdâ è ruang sosial bân bisa èaksès è bânnya' orèng. Kalabân cara panèka, èpon aghâdhui posisi seni bânnè namong mènangka objek kontemplasi namong mènangka pangalaman visual kolektif.

## Sombher
Ari Sihasale

**Juharson Estrella Sihasale**, lebbi èkennal kalabân Ari Sihasale (lahèr 5 Oktober 1973), panèka aktor, moḍel, panyanyi, proḍuser, bân sutraḍara ḍâri Inḍonèsia. Ari panèka angghuta group  vokal lakè' Inḍonèsia Cool Colors, èbhârengngè Ari Wibowo, Surya Saputra, bân Johanḍy Yahya. Ari panèka lakèna aktris Inḍonèsia Nia Zulkarnaen.

## Kalakoan
Ari molaè alako moḍella bâkto mennang juara kaḍuwâ' è lomba *cover boy* neng è majalah remaja Moḍe è taon 1990.

Ari perna agabung bân grup vokal cool colors abhâreng Ari Wibowo, Surya Saputra, Johanḍy Yahya, bân Ari Wiyatno.

Samangkèn Ari anḍi' perusaha'an proḍuksi sè anyama Alenia Pictures kalabân binèna, sè èrilis filem lughâlluna è taon 2006, "Ḍenias, Senanḍung ḍi Atas Awan."

## Kaoḍi'ân Pribaḍi
Ari akabin sareng Nia Zulkarnaen taon 2003.

## Akuan akting

### Film

### Serial televisi

## Akuan Aghâbay film

### Film

## Sombher
Rinko Kikuchi

**Rinko Kikuchi** (菊地 凛子, Kikuchi Rinko, lahir Yuriko Kikuchi (菊地 百合子, Kikuchi Yuriko), 6 Jânuwari 1981) panèka aktris Jeppang. Salèrana panèka aktris Jeppang sè ḍâ'aḍâ' ècallonaghi ghâbây Academy Award è dâlem 50 taon, polana karyana è *Babel* (2006). Fèlem-fèlem laènna Kikuchi sè kasohor è antarana *Norwegian Wood* (2010), sè ètayangaghi è kompetisi è Festival Film Venesia ka-67, bân fèlem aksi fiksi ilmiah *Guillermo del Toro Pacific Rim* (2013). Polana peranna è drama *Kumiko, the Treasure Hunter* (2014), Kikuchi narèma nominasi *Independent Spirit Award* ghâbây Aktris Otama Palèng Bhâghus. Salèrana amaèn peran pendukung è serial drama kriminal HBO Max Tokyo Vice.

## Filmografi

### Televisi

* *Bakayaro! Special 2* (1999)
* *Kawaii dakeja Dame kashira* (ANB) (1999)
* *Chura-san* (NHK) (2001)
* *The private detective Mike Hama* (YTV) #1 (2002)
* *Uchu ni Ichiban Chikai basho* (2003)
* *Ai to Shihonshugi* (WOWOW) (2003)

## Sombher
Golshifteh Farahani

**Rahavard Farahani** (Pèrsia: رهاورد فراهانی; lahèr 10 Juli 1983), èkennal secara profesional mènangka Golshifteh Farahani (gliفته فراهانی), panèka aktris Iran bân Perancis. Salèrana kaasohor polana penampilanna è *M for Mother* (2006), *Body of Lies* (2008), *About Elly* (2009), *The Patience Stone* (2012), *Paterson* (2016), *Girls of the Sun* (2018), *Extraction* (2020) bân sekuèlla *Extraction 2* (2023), bân I*nvasion* (2012–present). Polana penampilanna è The Patience Stone, sakèrana ènominasiaghi mènangka Aktris Palèng Ajhânjhi'i è César Awards ka-39.

## Kaoḍi'ân awwal
Farahani lahèr è Teheran, Iran, dâri Behzad Farahani, sutradara bân aktor tèater, bân aktris panggung Fahimeh Rahiminia. Alè'na panèka aktris Shaghayegh Farahani. Nyama Golshifteh ècèptaaghi sareng ramana bân artèna "kembhâng sè andi' kasih sayang," samentara nyamah resmi Rahavard, artèna "hadiah parjhâlânan." Salèrana amolaè ajhâr musik bân piano è omor lèma taon, bân saterrossa maso' ka sakola'an musik è Teheran. È bâkto aomor 14 taon, salèrana amaèn peran otama è fèlem *Dariush Mehrjui, The Pear Tree*, peran sè adhâddhiyâghi salèrana mennang pangarghâân Crystal Roc Award mènangka Aktris Terbaik è Bagiân Internasional Festival Film Internasional Fajr ka-16 è Teheran.

## Karir
Farahani abintangi è drama About Elly, sè mennang Film Terbaik è Festival Film Tribeca 2009 bân Beruang Perak è Festival Film Internasional Berlin. Polana penampilanna è film Hollywood Body of Lies, sè èangghep sareng otoritas Iran mènangka kolaborasi sareng propaganda Amerika bân pelanggaran hokom Islam polana penampilanna Farahani ta' ngangghuy koḍung, salèrana èlarang abâli  bân alako ka Iran molaè taon 2009, bân molaè jârèya neng-neng è Prancis. Molaè apinda ka Paris, salèrana ampon alakoh sareng sutradara Roland Joffé, Huner Saleem, Marjane Satrapi, Jim Jarmusch, Neil Burger, bân Julia Ducournau, bân laènna, bân ampon dhâddhi anggota juri internasional è Festival Film Internasional Marrakech ka-13, sè èpimpin sareng Martin Scorsese. Farahani abintangi è *The Patience Stone* (2012), sè èsutradaraè sareng Atiq Rahimi sasuai kalabân novella; fèlem panèka ètarèma kalabân bhâghus sareng sabâgiyân bânnya' kritikus. Salèrana jhughân abintangi è video César Award 2012 è kategori Aktor Palèng Ajhânjhiè.

## Sombher
Shohreh Aghdashloo

**Shohreh Aghdashloo** (/ʃə.ˈreɪ/; Persia: شهره آغداشلو, èkoca'aghi [ʃohˈɾe ɒɢdɒʃˈluː]; lahèr Vaziri-Tabar, 11 Mei 1952) panèka aktris Iran-Amerika. Salèrana ampon narèma bânnya' pangarghâân, è antarana Primetime Emmy Award bân Satellite Award, salaèn nominasi kaangghuy Academy Award.

Saellana bânnya' peran bintang è panggung, salèrana aghâbây debut fèlem è *Chess of the Wind* (1976). Ḍuwâ' fèlem salastarèna *The Report* (1977) bân *Sooteh Delan* (1977) aghâdhui pojiân bân adhâddhiyaghi Aghdashloo mènangka sala sèttong bâbinè' sè kasohor è Iran, sanajân fèlem-fèlem kasebbhut èlarang è Iran. Aghdashloo apinda ka Inggris è bâkto Revolusi Iran è taon 1979 bân saterrossa ka Amèrika Serikat, saterrossa dhâddhi warga naghârâ Amèrika Sèrikat. Saellana pan-bârâmpan taon amaèn peran kènè' è televisi bân fèlem, penampilanna è *House of Sand and Fog* (2003) aghâbây pan-bârâmpan pangarghâân kritikus fèlem bân nominasi Academy Award kaangghuy Aktris Pendukung Terbaik. Penampilan fèlem laènna è antarana *The Exorcism of Emily Rose* (2005), *X-Men: The Last Stand bân The Nativity Story* (kaḍuwana 2006), *The Odd Life of Timothy Green* (2013) bân *Star Trek Beyond* (2016).

È televisi, èkennal polana peranna mènangka Dina Araz è musim kaempa' 24 bân mènangka Chrisjen Avasarala è *The Expanse (*2015–2022). polana peranna mènangka Sajida Talfah è miniseri HBO *House of Saddam* (2008), salèrana mennang Primetime Emmy Award ghâbây Aktris Pendukung Luar Biasa è Serial otabâ Fèlem Terbatas. È taon 2013, salèrana makalowar otobiografina, The Alley of Love and Yellow Jasmines. È taon 2021, salèrana ngèssè'è sowara Grayson è serial Netflix Arcane. È taon 2024, Aghdashloo ngèssè'è sowara naga sè ta' ènyamaè è filem Netflix Damsel. Salèrana jhughân ngèssè'è sowara Roshan è Assassin's Creed Mirage.

## Kaoḍi'ân awwal
Aghdashloo ollè gelar sarjana hubungan internasional dâri Universitas Brunel polana minatna dâ' politik saellana kodhu kalowar dâri naghârâ aslina. Salèrana ampon akrab sareng Inggris, polana orèng towana ampon ngajhâk salèrana ka London è bâkto ghi' kènè'. Saellana jârèya, nerrosaghi karir akting, sè èbâkta ka Los Angeles. Molaè jârèya, salèrana ampon tampil è pan-bârâmpan drama Touzie, sè berhasil èbâkta ka panggung nasional bân internasional, khusussa è dâlem diaspora Iran. Maskè lahèr dâri kalowarga muslim, salèrana ampon nyataaghi jhâ' ta' ajhâlânaghi aghâmana.

## Sombher
Surya Saputra

**Surya C. Saputra** (lahèr è tangghâl 5 Juli 1975) panèka sala sèttong aktor, moḍel, bân panyanyi Inḍonesia.

## Kalakoan
Surya aghâbây ḍebut akting è filem taon 1981 *Sejuta Serat Sutra.* Saterrossa èpèlè dhâddhi runner-up è seleksi sampul Aneka Yess! majalah è taon 1994. Surya panèka angghuta  boy banḍ Cool Colors ḍâri taon 1996 kantos 2001, èbhârengngè Ari Sihasale bân Teuku Ryan.

Surya amaèn peran dhâddhi orèng homo/gay sè anyama Nino è filem taon 2003 *Arisan!* È filem kasebbhut, Surya yom-siyoman bân Tora Suḍiro, sè aropa'aghi sèyoman lughâlluna bân lakè' è ḍâlem jhâjhârbâ'ân bioskop Inḍonesia. Lèbât filem ka'ḍinto jhughâ menang Pangarghâ'ân Aktor Penḍukung Terbaik è Festival Film Inḍonesia 2004 bân  *Most Favourite Supporting Actor*  è MTV Inḍonesia Movie Awarḍs 2004. Samentara jâriya, polana peranna è Janji Joni, Surya ènominasiaghi dhaddhi Aktor Penḍukung Terbaik è Festival Film Inḍonesia taon 2005. Surya jhughân ajhâlânaghi tari kalabân noro' è acara realitas "*Seleb* *Ḍance*" kalabân binèna, Cynthia Lamusu.

## Kaoḍi'ân Pribadi
Taon 1994, Surya molaè asakola è Universitas Pancasila, jurusân Manajemen. Surya lulus è taon 2000 kalabân ghellâr Sarjana Èkonomi.

Surya akabin bi' panyanyi Ḍewi Sandra è taon 2000. Namong, è arè Jum'at, 3 Dèsèmber 2004, Surya ngajuaghi cerai ka Mahkamah Aghâma Jakarta Lao'. Surya resmi apèsa è bulân Jânuwari 2005.

Saellana jâriya, èkabhâraghi jhâ' Surya semma' bân aktris Nova Eliza. Saongghuna, ebhuna Surya la saroju' ban hubunganna. Namong, hubunganna ta' alanjut ḍâ' ka pakabinan.

È taon 2006, Surya apacaran bân Cynthia Lamusu, angghuta  AB Three. Hubungan panèka alanjut ḍâ' ka jenjang palkabinan sè akabin è tangghâl 8 Juni 2008. Surya èbherkaddhi ana' kembhâr, lakè' bân binè', sè anyama Ataya Tatjana Aisyah Putri bân Atharva Bimasena Saputra è taon 2016.

## Sombher
Barkhad Abdi

**Barkhad Abdi** (Somali: Barkhad Cabdi, IPA: [bàrxád̪ ʕábd̪ì]; lahèr 10 April 1985) panèka aktor Somali bân Amerika Serikat. Salèrana amolaè debut akting mènangka bhâjâ' tasè' Abduwali Muse è dâlem filem drama biografis *Captain Phillips* (2013), sè adhâddhiyâghi salèrana ollè British Academy Film Award kaanghuy Aktor Terbaik è Peran Pendukung, èbhârengi nominasi Academy Award, Golden Globe Award, bân Screen Actors Guild Award.

Saellana terobosan karir, Abdi tampil è fèlem *Eye in the Sky* (2015), *Good Time* (2017), *The Pirates of Somalia* (2017), bân *Blade Runner 2049* (2017). È lowar fèlem, salèrana tampil mènangka serial règuler è musim kaḍuwâ' serial antologi horor Hulu, *Castle Rock* (2019), bân andi' peran aulang è serial komèdi sindirân Showtime, *The Curse* (2023).

## Kaoḍi'ân awwal
Barkhad Abdi lahèr dâri ramana Somali Omar Mahmoud Majerten è tangghâl 10 April 1985, è Mogadishu, Banaadir, Somalia. Nyama Barkhad artèna *waduk* è bhâsa Somalia, kalabân aèng sè alambangaghi kaoḍi'ân. Ra-kèra aomor ennem otabâ pettong taon, bâkto Perang Saudara Somalia èmolaè, salèrana bân kalowargana apinda ka Yaman kaangghuy noro' ramana, sè ampon dhâddhi ghuru. È taon 1999, Abdi bân kalowargana èmigrasi ka Amèrika Serikat, enneng è Minneapolis, Minnesota, kennengnganna komunitas Somalia sè rajâ. 

Salèrana lulus dâri *Roosevelt High School* è taon 2003 bân maso' ka *Minnesota State University Moorhead*. Sabellunna maso’ ḍâ’ industri fèlem, Abdi ajhuwâl hapèna ka toko kaka’na sè bâḍâ è mall Minneapolis. Salèrana jhughân alako mènangka sopir limusin è perusahaan sopir anḍi'na  lâ-bhâlâna bân mènangka DJ.

## Karir akting

### Kapten Phillips
Abdi amolaè debut akting è *Captain Phillips* (2013) karya Paul Greengrass, sè aperran mènangka bhâjâ' tasè' bân pemimpin bhâjâ' tasè' Abduwali Muse. Salèrana èpèlè è bâbâna Tom Hanks, saamponna nyarè peran otama è bhân-sabbhân dunnya.

## Sombher
Baekhyun

**Byun Baek-hyun (**Hangul: 변백현, lahèr 6 Mei 1992), lebbi èkennal kalabân nyama Baekhyun (Hangul: 백현) panèka penyanyi, pangarang lagu, bân aktor dâri Korea Lao'. È taon 2012, Baekhyun amolaè debut mènangka anggota *boy group* Korèa Lao'-Cènah EXO. Salèrana jhughân angghuta ḍâri ḍuwâ' sub-unit EXO, EXO-K bân EXO-CBX. Salèrana amolaè debut mènangka solois kalabân rilis album kènè' sè pertama sè ajudhul *City Lights* è taon 2019. Baekhyun jhughân pimpinan supergroup Korea Lao' SuperM.

Album kènè' partamana, City Lights, èlaporaghi ampon kajhuwâl lebbi dâri satengnga jutah eksemplar è taon 2019 bân panèka album solo sè palèng ghârus è Korea Lao' è taon 2010-an. Album kènè' sè kapèng ḍuwâ' *Delight* (2020), kajhuwâl lebbi dâri sajuta eksemplar, dhâddhi album solo pertama è Korea Lao' sè ḍepa' ḍâ' angka jârèya è dâlem 19 taon, bân album katello'na, *Bambi* (2021), jhughân kajhuwâl lebbi dâri sajuta eksemplar.

Salerana èsebbhut "Genius Idol", bân mennang tello' Mnet Asian Music Awards ros-terrosan ghâbây Artis Lakè' Terbaik dâri taon 2019 kantos 2021.

## Kaoḍi'ân awwal
Byun Baek-hyun lahèr tangghâl 6 Mèi 1992, è Bucheon, Gyeonggi. Salèrana andi' tarètan lakè', Byun Baek-beom, sè lebbi towa dâri salèrana panèka pettong taon. Baekhyun amolaè anyanye è omorra 11 taon, ngaollè inspirasi dâri penyanyi Korea Lao', *Rain*. Bâkto asakola è SMA Jungwon è Bucheon, salèrana panèka vokalis otama è band sè anyama *Honsusangtae*. Kalabân band, salèrana mennang è festival musik lokal. Salèrana  jhughân narèma pangajhârân piano ḍâri Kim Hyun-woo, angghuta band rock Korea Lao' *DickPunks*. Salaèn aktivitas musikka, salèrana jhughân ngalakonè seni bela diri è bâkto ghi' ngodâ bân andi' sabbhu' cèlleng bân 3 dâlem seni bela diri *Hapkido*.

## Sombher
Jisoo

**Kim Ji-soo** (Bhâsa Korea: 김지수; lahèr 3 Jânuwari 1995), èkennal sacara profesional mènangka Jisoo, panèka penyanyi, pangarang lagu, bân aktris Korea Lao'. Salèrana kasohor mènangka angghuta Blackpink, bân debut è bâbâ YG Entertainment è bulân Agustus 2016.

È bulân Maret 2023, Jisoo makalowar album single perdana, "Me," sè dhâddhi album palèng ghârus sareng artis solo binè' è Korea Lao' bân sè partama ajhuwâl lebbi dâri sajuta eksemplar. Single otama, "Flower," panèka suksès komersial, èpuncak nomer ḍuwâ' è Billboard Global 200 bân Circle Digital Chart bân mecca rekor lagu sè palèng tèngghi è charting sareng artis solo binè' Korèa è Canadian Hot 100 bân UK Singles Chart è bâkto jârèya. Saellana maddek label dhibi' kalabân nyamah Blissoo, è taon 2024 bân ètandatangani sareng Warner Records è taon 2025, salèrana makalowar EP "Amortage" bân singlella, "Earthquake," sè dhâddhi single nomer sèttong è dhek-undhek lagu Billboard.

Salaènna musik, Jisoo aghâbây debut akting kalabân peran *cameo* è serial 2015 The Producers. Salèrana amaèn peran otama sè partama è serial *Snowdrop* (2021–22), sè dhâddhi mènangka *Seoul International Drama Award* kaanghuy Aktris Korèa Palèng bhâghus. Molaè jârèya, salèrana ampon abintangè è serial laèn akadhi *Newtopia* (2025) bân *Omniscient Reader: The Prophet* (2025). Kalabân èjhuwâl lebbi dâri ḍuwâ' juta album, Jisoo panèka solois binè' Korea sè palèng ghârus è dâlem sâjhârâh Circle Chart bân aktris Korèa sè palèng bânnya' pangikuḍḍhâ è Instagram. Pangarghâ'ânna tamaso' ḍuwâ' Golden Disc Awards, tello' MAMA Awards, Circle Chart Music Awards, bân duwâ' Seoul International Drama Awards. Salèrana jhughân duta rajâ global ghâbây Dior.

## Karir
Jisoo agabung ka YG Entertainment mènangka *trainee* è bulân Juli 2011 salèrana ghi' omor 16 taon, bân saterrossa dhâddhi angghuta band BLACKPINK è bulân Agustus 2016. Sabellunna debut, salèrana tampil è bânnya' iklan (CF), akadhi *Samsonite RED* è abhârâng aktor Lee Min-ho. bân Smart Uniform kalabân seniorra iKON. Salèrana jhughân muncul è video musik "Happen Ending" karyana Epik High bân "I'm Different" karya Hi Suhyun. È taon 2015, salèrana tampil è drama *KBS The Producers* mènangka tamoy, èbhârengngè kanca sènior Sandara Park bân Kang Seung-yoon. È tangghâl 1 Fèbruwari 2017, SBS ngomommaghi jhâ' Jisoo bhâkal dhâddhi MC anyar kaanghuy Inkigayo molaè 5 Fèbruwari 2017 kantos 4 Fèbruwari 2018, èbhârengngè Jinyoung dâri Got7 bân Doyoung dâri NCT.

## Sombher
Anjasmara

**Anjasmara Prasetya** (lahèr è tangghâl 13 Novèmber 1975) panèka sala sèttong aktor bân moḍel asal Inḍonèsia. Anjasmara èkennal polana peranna è serial televisi *Si Cecep*

## Kaoḍi'ân Awwâl
Anjasmara lahèr kalabân nyama Anjasmara Prasetya è tangghâl 13 Novèmber 1975, è Blitar, Jhâbâ Tèmor. Anjasmara panèka pottrana Benny Soemarno bân Annie Kusniaty. è taon 1995, ramana akabin polè, kalabân Rachmawati Soekarnoputri.

## Kalakoan
Anjasmara molaè alako dhâddhi moḍel. Anjasmara dhâddhi sajân èkennal bâkto abintangi è sinetron *Si Cecep*, sè aghâbây SCTV Awarḍ dhâddhi Aktor Terbaik.

## Kaoḍi'an Pribaḍi
Anjasmara akabin sareng Ḍian Nitami tangghâl 17 Juni 1999. Kaḍuwâ' ana' paneka nyamana Sasi Kirana Zahrani Asmara ban Arka Setya Anḍipa Asmara. Bâḍâ jhughân tello' ana' asuh, Amanḍa Annette Syariff, Luther Syariff, bân Yopi Ramdani.

## ''Filmografi''

### ''Film''

### ''Televisi''

## Sombher
Ramzi

Ramzi Geys Thebe otâbâ sè lebbi èkennal kalabân **Ramzi** (lahèr tangghâl 23 Mèi 1976) èngghi paneka sorang palakon, prèsènter, pelawak sareng politikus Inḍonèsia. Salèrana tamaso' Bâkkèl Bupati Cianjur sajjhek 20 Pèbruwari 2025 kaangghuy prioḍe 2025-2030.

## Pamolangan

* SD Pasar Manggis 01 Pagi

* SMP Trisula 1 Perwari

* SMA 17 Agustus 1945

## Karèr
Lèbat karèrra mènangka dhâddhi Ibrahim è ḍâlem sinètron Tètèpan Ilahi, Ramzi suksès ngaollè prèdikat Aktor Sè Abhânto Palèng Èpojhi ḍâlem Fèstival Filem Bandung è yaon 2005. Salaèn amaèn è sinètron, Ramzi jhughân dhâddhi orèng sè ngèbâ acara komèḍi kalabân juḍul Rumpi è Trans 7 asareng Debby Sahertian sareng Ruben Onsu.

## Kaoḍi'ân dhibi'èn
Saamponna tello takn apacaran, Ramzi sareng Avivah Thariq Basalamah akabin è tangghâl 19 Junè 2025. Ḍâri kabinânna panèka, kaḍuwâna ngaghunghè sèttong pottrè sè è parèngè nyama Asila Maisa Fatihah sè lahèr tangghâl 29 Maret 2006.

## Sombher
Natasha Rizky

**Natasha Rizky Pradita** (lahèr tangghâl 23 Nopèmber 1993) èngghi panèka sorang palakon, prèsènter sareng moḍèl Inḍonèsia. Salèrana amolaè karèrna dhâddhi moḍèl kalabân ngaollè juara ḍuwâ' è pamèlèan Gadis Sampul taon 2008.

## Kaoḍi'ân awwâlna
Natasha Rizky Pradita èlahèraghi è Jakarta tangghâl 23 Nopèmber 1993. Salèrana tamaso' ana' bungso ḍâri lèma' satarètanan kalabân kalowarga ḍâri Minangkabau èngghi panèka Dasnir Makmur Sutan Bagindo Alam (1951-2016) sareng Emmawati sè asalla ḍâri Bukittèngghi, Sumatra Bârâ'. Salèrana ngaghunghè tello' kaka' binè' tor sèttong kaka' lakè'. Salèrana malastarè pamolangna è SMA Islam Harapan Ibu Jakarta è taon 2011 tor sèttong angkatan sareng Citra Kirana.

## Karèr
Natasha toman noro' pamèlèan ghâmbhâr è bun aḍâ'na majalah Gadis Sampul è taon 2008 tor dhâddhi juara nomer ḍuwâ'.

## Kaoḍi'ânna dhibi'èn
È arè ahaḍ, tangghâl 21 April 2013, Natasha resmi akabin sareng Deddy Mahendra Desta sè ngaghunghè parbhidhâ'ân omor cokop jhâu, èngghi panèka 16 taon. È tangghâl 19 Junè 2023, kaḍuwâna resmi apèsa.

Pamolangna

* SD Mexico Jakarta 

* SMP Negeri 11 Jakarta 

* SMA Islam Harapan Ibu Jakarta 

* Institut Komunikasi sareng Bisnis LSPR, S-1 Èlmo Komunikasi (èpakalowar).

## Sombher
Gilang Dirga

**Gilang Dirgahari** (lahèr tangghâl 17 Agustus 1989) èngghi panèka sorang aktor, pelawak, penyanyè, prèsènter sareng proḍuser ḍâri bhângsa Inḍonèsia. Salèrana èkennal karana kamampowanna bisa nèro sowarana orèng bannya' akadhi Joko Widodo, Mario Teguh, Iwan Fals sareng sè laèn.

Sajjhek taon 2009, Gilang agabung dhâddhi angghuta ḍâri acara komèḍi Extravaganza. Gilang jhughân tamaso' runner-up è lomba ghâbây nyarè bakat D'Academy Celebrity sè ètayangaghi è Inḍosiar.

## Kaoḍi'ân awwâlna
Gilang lahèr è Palembang è tangghâl 17 Agustus 1989 ḍâri orèng towana sè asmana Wendy Indra sareng Risna. Kalowarga èbhuna adalla ḍâri Padang Panjang, Sumatra Bârâ' sè ampon arantau kan Baturaja, Somattra Lao'.

Gilang asakola è SMA Negeri 5 Bângkolo. Nalèkana ongghâ kellas 2 SMA, salèrana ngallè ka SMA Negeri 8 Bângkolo sopajâ bisa maso' ka jurusân Èlmo Pengetahuan Alam, sè dhâddhi syarat kaangghuy aḍaftar Akaḍemi Militèr sami kalabân pangaterrona è bâkto ka'rowa. Saamponna asakola SMA, salèrana lambat kaangghuy aḍaftar Akaḍemi Militèr tor pas mèlè akuliah è Fakultas Hokom Universitas Bângkolo. Nalèkana ongghâ ka semèster ḍuwâ', Gilang ambu ḍâri kampusna kasebbhut tor nyoba' noro' Akaḍemi Militèr polè, namong salèrana ta' lulus ḍâlem tes kasehadhân. Akhèrra, Gilang mèlè kaangghuy èntar ka Jakarta.

## Sombher
Rachel Amanda

**Rachel Amanda Aurora** (sabelluna èkennal kalabân nyama Amanda; lahèr tangghâl 1 Jânuwari 1995) èngghi panèka aktris, palakon, moḍèl, penulis, sareng penyanyè Inḍonèsia. Salèrana molaè èkennal sareng orèng bânynya' nalèkana anyanyè asareng Opick, kalabân laghu sè ajuḍul "Alhamdulillah" è taon 2005 sè pas dhâddhi nyamana Amanda èkennal sareng maghârsarè sè bânnya'.

## Kaoḍi'ân awwâlna
Rachel Amanda tamaso' ana' lu-ghâlluna ḍâri tello' satarètanan kalabân orèng towa sè asmana Ade Pauk Lukas (ramana) sareng Safira (èbhuna). Salèrana ngaghunghè alè' binè' sè asmana Monique Annabel sareng sèttong alè' lakè' sè asmana Axel Fahrezi.

## Karèr

### Karèrna è ḍâlem akting
Rachel Amanda molaè akting è layar lèbâr lèbât filem Heart, è ka'ḍimma salèrana alakon dhâddhi Rachel è bâkto ngoḍâna. Manabi è filem I Love You Om, Amanda alakon dhâddhi orèng sè anyama Dion. Kaḍuwâna ètayangaghi è taon 2006.

Nyama Amanda molaè kalonta nalèkana amaèn è sèrial Candy, sinètron stripping lu-ghâlluna è taon 2007.

Rachel Amanda toman dhâddhi sutraḍara è filem sè panḍá' kalabân juḍul Listen è taon 2014.

È taon 2019, Rachel Amanda alakon dhâddhi Rere dalem filem Cè' Gentengnga sè èkala' ḍâri komik webtun sè juḍulna sami.

È taon 2020, Rachel Amanda kalomta polè karana salèrana alakon dhâddhi Awan, palakon otama è ḍâlem filem Dâgghik Kabbhj Carètaaghi Arè Mangkèn sè èkala' ḍâri novèl sè juḍulna sami.

È taon 2022, Rachel Amanda ngaollè perran polè mènangka dhâddhi Fella ḍâlem filem Ngico' Raḍèn Saleh sè èghâbây sareng Visenema. Filem panèka suksès ngaollè lebbi ḍâri ḍujuta orèng sè nèngghu è Bioskop nalèkana taon 2022.

## sombher
Rina Nose

Nurina Permata Putri (lahèr tangghâl 16 Jânuwari 1984), èkennal mènangka **Rina Nose** èngghi panèka palakon, prèsènter, pelawak sareng penyanyè Inḍonèsia. Saamponna dhâddhi pelawak, salèrana jhughân dhâddhi penyanyè tor makalowar laghu "Maju Mundur Raddhin" tor paju nalèkana èjhuwâl.

## Biografi

### Karèr
Rina Nose ngawwâlè karèrna nalèkana agabung ḍâlem gruo Jurnal sè noro' Audisi Pelawak TPI (API) sèsi 3. Sèttong lomba kaangghuy nyarè bakat sè fokus ḍâ' orèng-orèng anyar sè ngaghungè bakat è ḍunia komèdi. Lulus ḍâri lomba kasebbhut, orèng binè' sè ampon aomor 39 taon panèka molaè ollè tabârân kaangghuy ngèssè'è acara è TV tor lebbi bânynya' tampil kadhibi'.

Salaèn ka'rowa, salèrana jhughân noro' lomba Superstar Show 2007 asareng Ki Daus. Lèbât acara kasebbhut, bakat Rina ḍâlem dunia tarik sowara molaè èkatèla. Padahal nyatana sabelluna noro' API, Rina ampon lebbi ghâllu akarèr dhâddhi sorang penyanyè. Salèrana sè lèbur ka ḍunia tarik sowara panèka ampon bâḍâ sajjhek ghik kènè'. Salèrana toman noro' lomba Indonesian Idol, Akademi Fantasi è taon 2000-ân, tapè ta' lolos. Namong nalèkana salèrana tampil sareng Ki Daus pas dhâddhi jhâlânna kaangghuy karèr Rina è ḍunia hiburân.

### Kaoḍi'ânna dhibi'èn
È tangghâl 12 Ḍèsèmber 2012, Rina akabin sareng Ridwan Feberanu Anwar è Bhâli. Namong, kabinan kasebbhut coma sakejjhik èngghi panèka sampè' tangghâl 13 Mei 2013. Rina mènta pèsa ḍâ' rakana. Akhèrra, è tangghâl 17 Juli 2013, Pengadilan Aghâma Jakarta Tèmor ngabulaghi parmènta'an kalabân putusân verstek. È tangghâl 22 Oktober 2019, Rina Nose Akabin kaangghuy kaḍuwâ' kalèna kalabân Josscy Aartsen, sorang sutraḍara sareng sè nolès naskah asal Bâlândhâ. Josscy sè lahèr tangghâl 10 Ḍèsèmber 1978 kasebbhut alamar Rina è naghâra asalla èngghi panèka è Bâlândhâ.

Salèrana ngaghungè kaka' lakè' sè kembhâr sè asmana Abu Krisna sè pas dhâddhi managerna.

### Pamolangna

* STSI Bandung angkatan 2002

* SMA Pasundan 2 Bandung

## Sombher
Jherruk Manis (buwâ)

**Jherruk manis** (bhâsa Latin: *Citrus x sinensis*) aropa'aghi jennis jherruk sè èsèyalè asalla ḍâri ḍaèra Assam, Inḍia, Tiongkok, Lao', otabâ ḍâri Asia Tenggara. Bhungkana jherruk panèka anḍi' ḍâun sè bâuna ro'om, è pè'-keppè'èn ḍâunna bâḍâ ḍurina kalabân kembhâng sè abârna potè abâk kakonèngan bân buwâna bunter. è konco'on bâḍâ pelkotan, rassana manis, kolè'èn malarat sè bisa'a èkombi'.

## Budidaya
Jherruk manis omomma bâḍâ kalabân *cangkok* otabân *okulasi*. Jherruk manis akembhâng ḍu kalè ḍâlem sataon, èngghi ka'ḍinto è bulân Agustus bân Nopèmber kantos Ḍèsèmber. È Inḍonèsia, jherruk manis tombu bhâghus è ḍaèra paghunongan kantos kennengngan tèngghi sè nyapa' 1000 m è attas parmuka'an tasè'. Ramo'en nèngkè', saèngghâ kodhu ètamenè tana sè lanḍhu.

## Manpa'at bân Kaghuna'an

Buwâna jherruk manis bisa èghâbây sirup, ḍâunna bisa *èsuling* bân ngasèllaghi minnya' sè ro'om, sabâtara bighina bisa èghâbây mènangka bahan dhing aghâbây sabun.

Jherruk manis anḍi' cem-macem manpa'at sè sanget aghuna ḍâ' kasèhatan manossa, èngghi ka'ḍinto akadhi è bâbâ panèka.

* Tambhâna sakè' jantong
* Matoron kolèstèrol
* Ngatasè tekkanan ḍârâ tèngghi
* nyegghâ kanker
* ngatasè wasir (mènjhen)
* ngatasè flek hitam.

## Kanḍungan Nutrisi
Jherruk èkennal kalabân nutrisina sè bânnya', èngghi ka'ḍinto è antarana;

# vitamin C 53,2 mg per 100 g,
# *serat pangan pektin,*
# asam folat,
# vitamin B1,
# vitamin A,
# *antioksidan flavanoid beta karoten, hesperidin,*
# beta kriptoksantin,
# zeaksantin,
# lutein,
# kalium,
# *tembaga*,
# *asam pantotenat,* tor
# kalsium.

## Sombher
Tomat Rambây

***Solanum pimpinellifolium***, omom èkennal mènangka **tomat rambây**, panèka spèsiès tomat manglè sè asalla ḍâri Èkuaḍor bân Peru tapè jhughân èpaḍâteng ka kennengngan laèn, akaḍhi Kapolowan Galapagos. Tomat rambây jhughân bisa ètemmowè è Lampung bân Somattra Lao'. Masyarakat Somattra Lao' biasana nyebbhut tomat panèka kalabân *cung kediro*. Buwâ sè bunter bân okoranna akadhi lèker bân biasana bisa èdhâ'âr metta bân bisa èyola dhâddhi cèngè sè seggher.

## Tojjhuwân Pangembhângan
Tomat rambây bhâkal asilang kalabân tomat domestik. Bâḍâ macem sè taonan, ḍu taonan, bân langghâng. *Solanum pimpinellifolium* panèka parlo ḍâlem pangembhângan tomat.

Kaè'an kalabân tomat bân kamampowan ka'angghuy asilang saccara bhibhâs amongkènnaghi èghuna'aghi ka'angghuy pangennalan sèpat-sèpat katahanan panyakèt è macemma tomat, sarta ḍâlem pangajhârân *pengendalian genetik sifat-sifat tomat* akadhi bhângon bân okoran buwâ. Tomat rambây anḍi' jumla *likopen*, vitamin C, bân *asam fenomik* sè lebbi tèngghi, sarta antioksidan sè lebbi tèngghi èbhândhing *olanum lycopersicum.*

## Sombher
Aci Resti

**Resti Surtika**, lebbi èkennal kalabân nyama Aci Resti (lahèr è tangghâl 12 Agustus 1997), panèka sala sèttong stanḍ-up comeḍian, aktris, bân panyanyi kabhângsa'an Inḍonèsia.

## Kalakoan
Aci masok granḍ final dâlem kompetisiI *Street Comeḍy Inḍonèsia* musim kelima.

È taon 2016, Aci jhughân noro' auḍisi musim ka ennem Stanḍ Up Comedy Inḍonèsia è Kompas TV, namong ta' lolos. Saellana jâriya èpèlè dhâddhi finalis *Stanḍ Up Comeḍy Acaḍemy è mosèm kaḍuwâ*' , sè èpabâḍâ bân Inḍosiar

## Kaoḍi'ân Pribaḍi
Aci akabin bân musikus Shaḍu Rasjidi è tangghâl 5 Mei 2025. Shaḍu panèka pottrana musikus jazz Iḍang Rasjidi, sè adhâddhiyâghi Aci aropa'aghi mantona iḍang.

## Penḍiḍighân
Aci asakola è Universitas Mercu Buana, jurusân èlmo Komunikasi. dhibi'èn mèlè konsentrasi è penyiaran. è taon 2023, Aci lulus.

## Filmografi

### Film

### Serial televisi

### Serial web

## Sombher
Adelia Rasya

**Aḍelia Rasya** (lahèr è tangghâl 2 Pèbruari 1988) panèka sala sèttong aktris Inḍonèsia. Aḍelia molaè alako neng è dhunnya hiburân è filem *Kawin Kontrak Lagi* neng è taon 2008.

## Filmografi

### Film

### Serial televisi

### Serial web

### FTV

* Ḍemi Cinta Ḍien
* Semangka Ajaib Berbiji Emas
* Ḍurhaka Istri Penjual Kerupuk Plastik (2015)
* Ḍia Ibuku, Bukan Pembantuku (2015)
* Sinema Inḍosiar: Setelah Cerai, Suami Merasa Kehilangan (2015)
* Sinema Sore: Karma Lelaki Pengejar Harta (2015)
* Sinema Sore: Kucium Kaki Ayahku untuk Terakhir Kalinya (2015)
* Sinema Pintu Taubat: Suamiku Terobsesi Sama Wanita Lain (2016) aperan dhaddhi Laura
* Sinema Pintu Taubat: Ḍoa Tulus Anak Yatim Piatu (2016)
* Sinema Pintu Taubat: Aku Ḍifitnah Mantan Istriku (2016)
* Sinema Pintu Taubat: Aku Rela Menikah, Asal Ayah Tidak Ḍipenjara (2014)
* Sinema Pagi: Ḍoa Anak Ḍurhaka (2016)
* Sinema Pintu Taubat: Surga Suami aḍalah Surga Istri Juga (2016)
* Sinema Pintu Taubat: Kaki Palsu untuk Anak Tukang Gorengan (2016)
* Hidayah Ramadan: Ḍosa Memakan Hak Orang Miskin (2016)

## Sombher
Adhitya Putri

**Aḍhitya Putri Soeprapto** (lahèr è tangghâl 25 Jânuwari 1989) panèka sala sèttong aktris bân moḍel kabhângsa'an Inḍonèsia. Adhitya molaè lakona dhâddhi moḍel kalabân mennang panganrghâ'ân juara faforit pèlèyan pamaca neng è pamèlèan GAḌIS Sampul taon 2003.

## Penḍiḍighân
Universitas Al-Azhar Inḍonèsia, S-1 èlmo Hubungan Internasional (lulus)

## ''Filmografi''

### ''Film''

### ''Serial TV''

### ''Film TV''

* *Ghost: Pocong (2007)*
* *Gadis Pelari sebagai* *Ḍina*
* *Sinema Romantis: Evan Hate Club (2009)*
* *Sinema Pintu Taubat: Apa Salahku? (2012)*
* *Hiḍayah Cinema: Buta Mata Hatinya (2013)*
* *Istri Soleha Pembuka Pintu Surga (2014)*
* *Menḍaḍak Goyang Ḍumang (2015)*
* *Cenat-Cenut Cinta Cewek Pete (2015)*
* *Pangeran Koḍok tak Ingkar Janji (2015)*
* *Sinema Pintu Taubat:* *Ḍi Saat Aku Ḍisakiti, Ḍi Saat itu Aku Harus Kuat (2015) aperan dhâddhi Rania*
* *Sinema Sore: Ketulusan* *Ḍibalas Dusta (2015) aperan dhâddhi Lila*
* *Sinema Pintu Taubat: Sakitnya* *Ḍikhianati (2016) aperan dhâddhi Wendah*
* *Sinema Pintu Taubat: Seḍekah Pembuka Pintu Rezeki (2016)*
* *Hiḍayah Ramadan: Suamiku Mengaku Kaya (2016) aperan dhâddhi Yasmin*

* *Cermin Kehiḍupan: Hafalan Qur'an Maryam (2016)*
* *Cermin Kehiḍupan: Penjaga Air Surga (2016)*
* *Bunḍa Kasih Sayang (2017) aperan dhâddhi Muslimah*
* *Sinema Inḍosiar: Rahasia Masa Lalu Istriku (2017)*
* *Kisah Nyata Spesial Ramaḍan: Suamiku Ḍibenci karena Fitnah (2017)*
* *FTV Ramaḍan: Ulah Culas Peḍagang Sembako (2024) aperan dhâddhi Hasti*
* *Jeritan Hati: Misteri Kematian Istri Muḍa (2024)*

## Sombher
Adila Fitri

**Aḍila Fitri** (lahèr è tangghâl 17 Maret 1995) panèka sala sèttong aktris bân *pramuirama* asal Inḍonesia.

## Penḍiḍighân
Universitas Bina Nusantara, S-1 èlmo Komunikasi (lulus)

## Kalakoan
Aḍila aghâbây ḍebut akting dhâddhi Angel è filem *My Iḍiot Brother* taon 2014.

## Ḍiskografi

### Singel

* *"High Heels Snapback" (2014)*
* *"Lau Galau" (2014)*
* *"Online Shop" (2014)*
* *"1K Senyuman" (2014)*
* *"Woles" (2014)*
* *"I am Super Swag!" — Abhâreng Cherrybelle (2015)*
* *"Look at Me Now" (2016)*
* *"CANS (Coba Aja Nancep Sini)" — Abhâreng Stella Cornelia (2016)*
* *"Meḍusa" — Abhâreng Novi Herlina (2017)*
* *"LLḌR" — Abhâreng Ravi Bhatia (2017)*

## Filmografi

### Film

### Serial televisi

### Serial web

* TBA: *To be announced*

### FTV

* *Jurus Jagoan Menangkap Cinta (2015) Aperan dhâddhi Fio*
* *Cewek Preman Cari Pacar (2015) Aperan dhâddhi Gaia*
* *Tukang Jamu Supermoḍel (2015) Aperan dhâddhi Anggun/Ningsih*
* *Ḍari Pie Susu Turun ke Hati (2015) Aperan dhâddhi Jenar*
* *Pukulan Cinta Petinju Cantik (2015)*
* *Ketarik Cinta Oḍong-oḍong No. 25 (2015) Aperan dhâddhi Aḍila*
* *Cinta Terlarang Cowok Serigala (2015)*
* *Tunas Cinta Kebun Nanas (2015)*
* *Cantik-Cantik Pembantu (2016) Aperan dhâddhi Sofia*
* *Kebakar Rinḍu Tukang Sate (2016) Aperan dhâddhi Aruna*
* *Bujang Alay* *ḍi Pantai Cinta (2016) Aperan dhâddhi Imah*
* *Romantika Cinta Sopir Rental (2016) Aperan dhâddhi Clarista*
* *Sahabat I'm In Love (2016) Aperan dhâddhi Nita*
* *Cinḍerella Rasa Cokelat Strawberry (2016) Aperan dhâddhi Meta*

## Sombher
Prèya (ghângan)

**Prèya** (bhâsa Inḍonèsia: peria, paria, otabâ pare) panèka tombuwân arambât sè asalla ḍâri wilajâ Asia Tropis, otamana ḍaèra Inḍia bâgiyân bârâ', èngghi ka'ḍinto Assam bân Burma. Angghuta suku cem-macemma labu otabâ *Cucurbitaceae* panèka biasa *èbudidaya* ka'angghuy èkala' manpa'atta mènangka ghângan otabâ bahan tambhâ. Nyama *Momordica* sè dhâddhi nyama biomalla (nyama biologi) artèna panèka "kèkkè'an" sè noddhuwaghi pèngghir ḍâunna sè agâriggi' nyaropaè lampatta kèkkè'an.

## Nyama-nyama lokal
Prèya anḍi' bânnya' nyama lokal, è ḍaèra Jhâbâ èsebbhut mènangka *paria*, *pare*, *pare pahit*, *pepareh*. È Somattra, prèya èkennal kalabân nyama *prieu*, *fori*, *pepare*, *kambeh*, *paria*. È Nusa Tenggara, orèng nyebbhuttaghi *truwuk*, *paitap*, *paliak*, *pariak*, *pania*, bân *pepule.* Seddheng è Sulawesi, orèng nyebbhuttaghi kalabân nyama *poya*, *pudu*, *pentu*, *paria belenggede*, serta *palia*.

## Panjellasan bân ''ekologi''
Prèya panèka jennis tombuwân sè arambât kalabân buwâ sè lanjhâng bân akonco', sarta kolè'èn sè agâriggi'. Prèya tombu bhâghus è dhârâdhân renḍâ bân bisa ètemmowè tombu manglè è tana sè ta' èladhinè, è tegghâlân, *èbudidaya*, otabâ ètamen neng ghâr-paghâr. Prèya tombu arambât è tana otabâ arambât ka attas kalabân solor sè alengkong, bânnya' cangkana, bâuna ta' nyama tor bhungkana aroso' *isma*.

## Sombher
Yasmin Napper

**Yasmin Safira Napper** (lahèr tangghâl 22 Nopèmber 2003) èngghi panèka sorang palakon sareng moḍèl ḍâri Inḍonèsia. Salèrana molaè èkennal sareng orèng bânynya' karana alakon è ḍâlem sèrial Love Story The Series.

## Kaoḍi'ân awwâlnâ
Yasmin lahèr kalabân asma Yasmin Safira Napper è tangghâl 22 Nopèmber 2003. Salèrana tamaso' ana:' bungso ḍâri empa' satarètanan kalabân orèng sepponsè asmana Barry Napper sareng Jenni Napper 

## Karèr
Yasmin amolaè karèrna kalabân amaèn è pan-saponapan FTV è taon 2018. Saamponna ka'rowa, salèrana ngaollè kasempadhân kaangghuy dhâddhi kameo è Generasi Micin. Filem kasebbhut tamaso' filem lu-ghâlluna sè èkamaèn. È taon sè sami, salèrana jhughân agabung ka ḍâlem grup vokal bâgiyân binè' sè anyama Pocari 7 sè pas makalowar singgel sè ajuḍul "Sweet for Your Dream".

È taon 2019, Yasmin ngaollè tabârân polè kaangghuy amaèn è filem layar lèbâr kalabân juḍul Melodylan sareng Imperfect: Karèr, Cinta & Tèmbhângan. È taon 2020, Yasmin èajhek The Junas kaangghuy makalowar singgel abhereng sè ajuḍul "Cokop èènga'è Bhâi". Salèrana jhughân toman dhâddhi moḍèl ḍâlem video klip laghu sè ajuḍul "Awas Jatuh Cinta" sè èkaghungè sareng grup musik Armada asareng aktor Angga Aldi Yunanda.

È taon 2021, Yasmin ngaollè kasempadhân kaangghuy dhâddhi Maudy è sinètron lu-ghâlluna sareng Giorgino Abraham sè ajuḍul Love Story the Steries.

## Sombher
Giorgino Abraham

**Giorgino Abraham** (lahèr tangghâl 30 Nopèmber 1994) èngghi panèka sorang palakon sareng penyanyè Inḍonèsia.

## Kaoḍi'ân awwâlnâ
Giorgino lahèr è tangghâl 30 Nopèmber 1994 è Spijkenisee, Bâlândhâ. Salèrana tamaso' ana' lu-ghâlluna ḍâri ḍuwâ' satarètanan. Orèng towana èngghi panèka Geoffrey Abraham sareng Febbe Anggraeni. Salèrana ngaghungè sèttong alè' lakè' èngghi panèka Lorenzo Abraham.

## Karèr
Giorgino amolaè karèrna è taon 2011. È bâkto ka'rowa salèrana alakon dhâddhi Hendro è ḍâlem film Tenḍangan ḍâri Langngè' sè èsutraḍaraè sareng Hanung Bramantyo. È taon sè sami, salèrana jhughân amaèn è filem Nabeng Angin. Taon saamponna, salèrana amaèn è sinètron lu-ghâlluna sè ajuḍul Karunia. È taon sè sami, salèrana ngaollè kasempadhân kaangghuy dhâddhi palakon sè otama è ḍâlem sinètron Kaulâ Nantos Sampèan è Pasar Minggu the series asareng Nikita Willy. Lèbât sinètron panèka, salèrana molaè èkennal orèng bânynya' karana mampu akting kalabân saè asareng labân maènna.

Taon 2013, Giorgino èkaparcajâè polè amaèn è filem Magic. Saamponna ka'rowa, salèrana alakon polè sareng Nikita Willy ḍâlem sinètron Sorat Kènè' kaangghuy Pangèran the series. Ḍèsèmber 2013, salèrana amaèn è sinètron Fortune Cookies sampè' awwâl taon 2014. Saamponna ka'rowa, salèrana alakon polè è ḍâlem film Kaulâ Cinta Sampèan. Saterrossa, salèrana pas mèlè kaangghuy fokus amaèn è ḍâlem sinètron. Salèrana amaèn è pan-saponapan sinètron, akadhi Kaulâ Ana' Inḍonèsia (2015), Rajawali (2015), Ana' Jhâlânan (2016), sareng Anugrah Cinta (2016).

È taon 2017, Giorgino amaèn sinètron Berkah Cinta asareng Irish Bella tor Donny Michael. Saamponna ka'rowa, salèrana katemmo pole sareng Irish Bella mènangka dhâddhi labân maènna è ḍâlem sinètron Rahma Cinta. È nga'tengngana bannya'n syuting, è akhèr Ḍèsèmber 2017, salèrana makalowar sèttong laghu sè ajuḍul "Malolo Ènga' ḍâ' Sampèan".

Taon 2018, Giorgino amaèn sèrial web lu-ghâlluna sè ajuḍul Knock Out Girl. Saamponna ka'rowa, salèrana amaèn polè è sèrial web I Love You Baby.

È taon 2019, Giorgino amaèn filem pole Bhumè Maghârsarè sareng Bèbas. È taon sè sami, salèrana jhughân makalowar laghu sè nomer ḍuwâ' sareng sè nomer empa' sè ajuḍul "Coklat Bhiru" sareng "Telepati". Taon 2020, Giorgino amaèn film Dignate.

## Sombher
Shenina Cinnamon

**Shenina Syawalita Cinnamon** (lahèr tangghâl 1 Pèbruwari 1999) èngghi panèka palakon ḍâri bhângsa Inḍonèsia. Salèrana dhâddhi palakon otama è ḍâlem filem Penyalèn Cahaya è taon 2021, sè pas dhâddhi jhâlân salèrana ngaollè nominasi Piala Citra kaangghuy Palakon Otama Binè' Palèng Saè è Fèstival Filem Inḍonèsia taon 2021.

## Kaoḍi'ân awwâlna
Shenina tamaso' ana' bungso ḍâri ḍuwâ' satarètanan. Orèng towana èngghi panèka sutradara-penulis skènario Harris Cinnamon sareng Fitria Cinnamon sè katoronan Minangkabau.

Shenina ngaghunghè sèttong kaka' lakè' sè asmana Dyoza Ashara Cinnamon sè alako dhâddhi ḍokter.

È taon 2016, Shenina sempet asakola S-1 Èlmo Komunikasi è Institut Bisnis Nusantara, namong ta' èterrosaghi. Shenina alanjutaghi sakola'ânna è jurusân sè sami, namong sakola'ânna sè bhidhâ, èngghi panèka è Universitas Terbuka sajjhek taon 2022. Samangkèn, salèrana ampon astatus nonaktif.

## Karèr
Shenina amaolaè akting kalabân alakon dhâddhi Yasmin è sèrial tèlèvisi Roman Picisan the series è awwâl taon 2017. 

Kasempadhân amaèn è filem layar lèbâr èkaollè lèbât filem Tumbal: The Ritual è taon 2018. Sajjhek ka'rowa, asmana molaè bâḍâ è pan-saponapan juḍul filem sè kalonta. Sala sèttongnga èngghi panèka Rato Èlmo Celleng sè ètayangaghi è taon 2019.

Taon 2021 engghi panèka dhâddhi lu-ghâlluna Shenina mènangka palakon otama, èngghi panèka è filem Penyalèn Cahaya, sè langsung dhâddhi jhâlân ḍâ' ka nominasi Piala Citra kaangghuy Palakon Otama Binè' Palèng Saè è Fèstival Filem Inḍonèsia taon 2021.

## Sombher
Adhisty Zara

**Aḍhisty Zara Sunḍari Kusumawarḍhani** (lahèr è tangghâl 21 Junè 2003) panèka sala sèttong *panyanyi bân aktris* Inḍonèsia. Zara panèka mantan angghuta JKT48, ampon dhâddhi angghuta Tim T molaè 1 Ḍèsèmber 2016, kantos lulus è 4 ḍèsèmber 2019.

## Kaoḍi'ân awwâl
Zara lahèr kalab~Na nyama Aḍhisty Zara Sunḍari Kusumawardhani è tangghâl 21 Junè 2003, è Banḍung, Jhâbâ Bârâ'. Zara panèka pottra nomer ḍuwâ' ḍâri empa' pottra sè èlahèrraghi ḍâri Mario Salaḍin Akbar Kusumawarḍhana bân Sofia Yulinar. Zara arpa'aghi alè'en Hasyakyla Utami Kusumawardhani bân kakak ḍâri Anakin Tangguh Kusumawardhana bân Kenjiro Tesla Ascary Kusumawarḍhana.

## Filmografi

### Film

### Televisi

### Viḍeo musik

## Ḍiskografi

### Singel

## Sombher